**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՍԱՀՄԱՆԱԴՐԱԿԱՆ ՕՐԵՆՔԸ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԴԱՏԱԿԱՆ ՕՐԵՆՍԳԻՐՔ» ՍԱՀՄԱՆԱԴՐԱԿԱՆ ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Հայաստանի Հանրապետության դատական օրենսգիրք» 2018 թվականի փետրվարի 7-ի թիվ ՀՕ-95-Ն սահմանադրական օրենքի (այսուհետ` Օրենք) 2-րդ հոդվածի՝  
1) 3-րդ մասում լրացնել նոր՝ 3-րդ կետ.   
«3) հակակոռուպցիոն դատարանը:»

2) 4-րդ մասում լրացնել նոր՝ 4-րդ կետ.   
«4) վերաքննիչ հակակոռուպցիոն դատարանը:»:

**Հոդված 2**. Օրենքի 21-րդ հոդվածի 3-րդ մասից հանել «ապօրինի ծագում ունեցող գույքի բռնագանձման,» բառերը:

**Հոդված 3.** Օրենքի 24-րդ հոդվածում լրացնել նոր՝ 3-րդ մաս.

«3. Հակակոռուպցիոն դատարանին են ենթակա Հայաստանի Հանրապետության քրեական դատավարության օրենսգրքով հակակոռուպցիոն դատարանների իրավասությանը վերապահված գործերը, ինչպես նաև «Ապօրինի ծագում ունեցող գույքի բռնագանձման մասին» օրենքի հիման վրա ներկայացված դիմումների և հայցադիմումների հիման վրա քննվող գործերը:»:

**Հոդված 4.** Օրենքի 25-րդ հոդվածում լրացնել նոր՝ 3-րդ մաս.

«3. Հակակոռուպցիոն դատարանը գործում է առնվազն 25 դատավորի թվակազմով, որից առնվազն 20-ը պետք է լինեն կոռուպցիոն հանցագործությունների քննության գործերով մասնագիտացմամբ, իսկ առնվազն 5-ը՝ ապօրինի ծագում ունեցող գույքի բռնագանձման և փոխկապակցված գործերով մասնագիտացմամբ դատավորներ:»:

**Հոդված 5.** Օրենքի 28-րդ հոդվածի 1-ին մասում լրացնել նոր՝ 4-րդ կետ.

«4) վերաքննիչ հակակոռուպցիոն դատարանը՝ առնվազն 10 դատավորի թվակազմով, որից կոռուպցիոն հանցագործությունների քննության պալատը՝ առնվազն 6 դատավորի թվակազմով, իսկ ապօրինի ծագում ունեցող գույքի բռնագանձման և փոխկապակցված գործերով պալատը՝ առնվազն 4 դատավորի թվակազմով:»:

**Հոդված 6.** Օրենքի 30-րդ հոդվածի 2-րդ մասում՝

1) 1-ին կետը շարադրել նոր խմբագրությամբ.

«1) քրեական պալատը՝ 8 դատավորի թվակազմով, որոնք համարվում են քրեական, այդ թվում՝ կոռուպցիոն հանցագործությունների քննության մասնագիտացում ունեցող.».   
 2) 2-րդ կետը շարադրել նոր խմբագրությամբ.

«2) քաղաքացիական և վարչական պալատը՝ 13 դատավորի թվակազմով, որոնք համարվում են միաժամանակ քաղաքացիական, այդ թվում՝ ապօրինի ծագում ունեցող գույքի բռնագանձման և փոխկապակցված գործերով քննության, և վարչական մասնագիտացումներ ունեցող»:

**Հոդված 7**. Օրենքի 77-րդ հոդվածի 4-րդ մասում «ութ» բառը փոխարինել «ինը» բառով, «վեցը» բառը՝ «յոթը» բառով, իսկ «անդամներից» բառից հետո «երկուսն» բառը փոխարինել «երեքն» բառով:

**Հոդված 8.** Օրենքի 89-րդ հոդվածում՝

1) 1-ին մասի 4.1-րդ կետը շարադրել նոր խմբագրությամբ.

«4.1. օրենքով նախատեսված դեպքերում ապահովում է ներկայացուցչություն խորհրդակցական մարմիններում».   
 2) լրացնել նոր՝ 3-րդ մաս.   
«3. Բարձրագույն դատական խորհուրդը հակակոռուպցիոն դատարանի դատավորների թեկնածուների ցուցակի համալրման նպատակով անցկացվող որակավորման ստուգման գործընթացին կարող է ներգրավել փորձագետներ: Փորձագետների ներգրավման կարգը սահմանում է Բարձրագույն դատական խորհուրդը:»:

**Հոդված 9.** Օրենքի 95-րդ հոդվածում՝

1) 1-ին մասում՝

ա. «և վարչական» բառերը փոխարինել «, վարչական և հակակոռուպցիոն» բառերով.  
բ. լրացնել նոր նախադասություն.

«Հակակոռուպցիոն մասնագիտացման բաժնում ներառվում են կոռուպցիոն հանցագործությունների քննության  և  ապօրինի ծագում ունեցող գույքի բռնագանձման և փոխկապակցված գործերի քննության ենթաբաժինները։».

2) 2-րդ և 3-րդ մասերում «վարչական մասնագիտացման բաժնում» բառերը փոխարինել «վարչական և հակակոռուպցիոն մասնագիտացման բաժիններում» բառերով.

3) 5-րդ մասում «բաժինների» բառից հետո լրացնել «, ինչպես նաև  բարեվարքության վերաբերյալ հարցաթերթիկի հղումը» բառերը:

**Հոդված 10.** Օրենքի 103-րդ հոդվածի 1-ին մասում՝

1) «կամ վարչական» բառերը փոխարինել «, վարչական կամ հակակոռուպցիոն» բառերով.  
 2) լրացնել նոր նախադասություն.

«Հակակոռուպցիոն մասնագիտացման ոլորտում գրավոր առաջադրանքներն ուղղված են ոլորտային օրենսդրության, այդ թվում՝ վերաբերելի միջազգային իրավական ակտերի իմացության ստուգմանը։ Կոռուպցիոն հանցագործությունների, փողերի լվացմանը և ապօրինի ծագում ունեցող գույքի բռնագանձման և փոխկապակցված գործերին առնչվող հիմնահարցերը ներառվում են հակակոռուպցիոն մասնագիտացման բաժնի համապատասխան ենթաբաժինների համար կազմվող գրավոր առաջադրանքներում։»:

**Հոդված 11.** Օրենքի 107-րդ հոդվածի 9-րդ մասում «անձնական գործին» բառերից հետո լրացնել «՝ բացառությամբ  բարեվարքության վերաբերյալ խորհրդատվական եզրակացության» բառերը:

**Հոդված 12.** Օրենքի 109-րդ հոդվածի4-րդ մասում «ցուցակ» բառից հետո լրացնել «իսկ հակակոռուպցիոն մասնագիտացման դեպքում՝ ըստ ենթաբաժինների ցուցակ,» բառերով:

**Հոդված 13.** Օրենքի 112-րդ հոդվածում լրացնել նոր կետ՝ 1.1.-րդ մաս.

«1․1 Հակակոռուպցիոն դատարանի և Վերաքննիչ հակակոռուպցիոն դատարանի դատավոր չի կարող նշանակվել այն անձը`

1) որի վրա տարածվում են սույն հոդվածի 1-ին մասով նախատեսված սահմանափակումները.

2) որը, լինելով դատավոր կամ նախկին դատավոր, վերջին հինգ տարվա ընթացքում ստացել է խիստ նկատողություն, առաջխաղացման ենթակա դատավորների թեկնածուների ցուցակի հերթական և արտահերթ համալրման ժամանակ ցուցակում ընդգրկվելու արգելք՝ մեկ տարի ժամկետով, դատարանի նախագահի կամ Վճռաբեկ դատարանի պալատի նախագահի պաշտոնից ազատում կամ էական կարգապահական խախտման հիմքով լիազորությունների դադարեցում կարգապահական տույժերից մեկը կամ որի կայացրած դատական ակտի վերաբերյալ առկա է մարդու իրավունքների պաշտպանության ոլորտում Հայաստանի Հանրապետության ստանձնած միջազգային պարտավորությունների խախտում արձանագրող՝ Հայաստանի Հանրապետության մասնակցությամբ միջազգային դատարանի կամ այլ միջազգային ատյանի կայացրած ակտ․

3) որը, լինելով դատախազ, քննիչ, նախկին դատախազ կամ նախկին քննիչ վերջին հինգ տարվա ընթացքում ստացել է խիստ նկատողություն, դասային աստիճանի իջեցում՝ մեկ աստիճանով, պաշտոնի իջեցում՝ մեկ աստիճանով կամ պաշտոնից ազատում, հիմնական արձակուրդի տրման հետաձգում` մեկ ամսից մինչև երեք ամիս ժամկետով, գերատեսչական կրծքանշանից զրկում, նախազգուշացում` պաշտոնին ոչ լրիվ համապատասխանության մասին, պաշտոնի իջեցում` մեկ աստիճանով, զինվորական կոչման իջեցում` մեկ աստիճանով, հերթական զինվորական կոչում ստանալու ժամկետի կասեցում` մեկ ամսից մինչև վեց ամիս ժամկետով կամ զինվորական ծառայությունից արձակում, հիմնական աշխատավարձի իջեցում մինչև 20 տոկոսով, բայց ոչ ավելի, քան բազային աշխատավարձի չափը կամ ծառայության դադարեցում կարգապահական տույժերից մեկը․

4) որը, լինելով հետաքննիչ, օպերլիազոր, նախկին հետաքննիչ կամ նախկին օպերլիազոր, վերջին հինգ տարվա ընթացքում ստացել է խիստ նկատողություն, հիմնական աշխատավարձի իջեցում մինչև 20 տոկոսով, բայց ոչ ավելի, քան բազային աշխատավարձի չափը կամ ծառայության դադարեցում կարգապահական տույժերից մեկը, 10-50 տոկոսով պաշտոնային դրույքաչափի իջեցում` մինչև 3 ամիս ժամանակով, պաշտոնի իջեցում մեկ աստիճանով, կոչման իջեցում մեկ աստիճանով կամ ոստիկանությունից ազատում կարգապահական տույժերից մեկը․

5) որը, լինելով փաստաբան կամ նախկին փաստաբան, վերջին հինգ տարվա ընթացքում ստացել է խիստ նկատողություն, մասնակցել լրացուցիչ վերապատրաստման դասընթացների, տուգանք կամ փաստաբանի արտոնագրի գործողության դադարեցում կարգապահական տույժերից մեկը»:

**Հոդված 14.** Օրենքի 115-րդ հոդվածի 1-ին մասում՝

1) «առաջին ատյանի դատարանի» բառերից հետո լրացնել «, բացառությամբ՝ հակակոռուպցիոն դատարանի» բառերը.

2) 1-ին, 3-րդ և 5-րդ կետերում «տարիքով ավագ» բառերը փոխարինել «առավել երկար փորձառություն ունեցող» բառերով.

3) 2-րդ կետում «տարիքով ավագին» բառերը փոխարինել «առավել երկար փորձառություն ունեցող դատավորին» բառերով.

4) 4-րդ կետում «տարիքով ավագին» բառերը փոխարինել «առավել երկար փորձառություն ունեցող հավակնորդին » բառերով.

**Հոդված 15 .** Օրենքում լրացնել նոր՝ 115.1-րդ հոդված.

**«** **Հոդված 115․1 Հակակոռուպցիոն դատարանի դատավորի թափուր տեղի համար Հանրապետության նախագահի նշանակմանն առաջարկելու նպատակով թեկնածու ընտրելու կարգը**

1. Հակակոռուպցիոն դատարանի դատավորի պաշտոնի թափուր տեղ առաջանալու դեպքում Բարձրագույն դատական խորհուրդը Հանրապետության նախագահի նշանակմանն առաջարկելու նպատակով թեկնածու ընտրելիս առաջարկություն ներկայացնում է հետևյալ հաջորդականությամբ.

1) առաջին հերթին՝ դատավորների թեկնածուների ցուցակի հակակոռուպցիոն մասնագիտացման համապատասխան ենթաբաժնի՝ Արդարադատության ակադեմիան ավարտած թեկնածուներին՝ ըստ Արդարադատության ակադեմիան ավարտելու հանրագումարային միավորների նվազման կարգի: Հավասար հանրագումարային միավորների առկայության դեպքում նախապատվությունը տրվում է առավել երկար մասնագիտական փորձառություն ունեցող թեկնածուին.

2) երկրորդ հերթին՝ վերաքննիչ (բացառությամբ՝ վերաքննիչ հակակոռուպցիոն դատարանի դատավորի) կամ Վճռաբեկ դատարանի դատավորը, ով մինչ այդ գրավոր դիմել է Բարձրագույն դատական խորհուրդ` խնդրելով իրեն տեղափոխել առաջին ատյանի դատարանի դատավորի պաշտոնին: Մի քանի դիմողների դեպքում նախապատվությունը տրվում է առավել երկար փորձառություն ունեցող դատավորին.

3) երրորդ հերթին՝ առաջին ատյանի դատարանի դատավորը, ով մինչ այդ գրավոր դիմել է Բարձրագույն դատական խորհուրդ` խնդրելով իրեն տեղափոխել առաջին ատյանի դատարանի դատավորի պաշտոնին: Մի քանի դիմողների դեպքում նախապատվությունը տրվում է առավել երկար փորձառություն ունեցող դատավորին.

4) չորրորդ հերթին՝ դատավորների թեկնածուների ցուցակում ընդգրկված գիտական աստիճան ունեցող հավակնորդներին: Մի քանի անձանց առկայության դեպքում նախապատվությունը տրվում է առավել երկար մասնագիտական փորձառություն ունեցող հավակնորդին։

2. Սույն հոդվածի 1-ին մասում նշված անձինք դատավորի թեկնածուների հավակնորդների ցուցակի հակակոռուպցիոն բաժնում ընդգրկվելու համար Բարձրագույն դատական խորհուրդ են ներկայացնում բարեվարքության վերաբերյալ լրացված հարցաթերթիկ։ Բարեվարքության վերաբերյալ լրացված հարցաթերթիկը ստանալուց հետո մեկ աշխատանքային օրվա ընթացքում Բարձրագույն դատական խորհուրդն այն ներկայացնում է Կոռուպցիայի կանխարգելման հանձնաժողով՝ մեկամսյա ժամկետում խորհրդատվական եզրակացություն ստանալու նպատակով: Հայտի և դրան կից ներկայացված փաստաթղթերի ստուգումից հետո սույն հոդվածի 1-ին մասում նշված անձինք անցնում են դատավորների թեկնածուների հավակնորդների ընտրության համար նախատեսված որակավորման ստուգման հարցազրույցի փուլը, որը կազմակերպվում է բարեվարքության վերաբերյալ խորհրդատվական եզրակացությունը ստանալուց հետո հինգ աշխատանքային օրվա ընթացքում: Հարցազրույցի փուլն անցկացվում է 108-րդ մասով նախատեսված կարգով։ Քվեարկությունն անցկացվում է 109-րդ հոդվածով նախատեսված կարգով։ Քվեարկության արդյունքներով ընտրված անձինք ներառվում են Դատավորների թեկնածուների հավակնորդների ցուցակում և անցնում են ուսումնառություն Արդարադատության ակադեմիայում: Դատավորների թեկնածուների ցուցակի հաստատումից հետո Հանրապետության նախագահին առաջարկումն ու նշանակումն իրականացվում են սույն օրենսգրքի 117-րդ հոդվածով սահմանված կարգով:

3. Հակակոռուպցիոն դատարանի դատավորի պաշտոնի թափուր տեղ առաջանալիս Բարձրագույն դատական խորհուրդը Հանրապետության նախագահի նշանակմանը ներկայացնելու նպատակով թեկնածու ընտրելիս առաջարկություն չի ներկայացնում այն թեկնածուին, որի նկատմամբ հարուցված է քրեական հետապնդում:

4. Բարձրագույն դատական խորհուրդը գրավոր առաջարկությունը ներկայացնում է համապատասխան հիմքն առաջանալու օրվանից եռօրյա ժամկետում էլեկտրոնային փոստի հասցեով, իսկ դրա անհնարինության դեպքում՝ փոստային առաքմամբ:»:

**Հոդված 16.** Օրենքի 122-րդ հոդվածի 2-րդ մասի 1-ին կետում «և վարչական» բառերը փոխարինել «, վարչական և հակակոռուպցիոն» բառերով:

**Հոդված 17.** Օրենքի 123-րդ հոդվածում՝

1) 1-ին մասում «և վարչական» բառերը փոխարինել «, վարչական և հակակոռուպցիոն» բառերով․

2) 3-րդ մասում «բաժինների» բառից հետո լրացնել «, ինչպես նաև  բարեվարքության վերաբերյալ հարցաթերթիկի հղումը» բառերը:

**Հոդված 18.** Օրենքի 124-րդ հոդվածում՝

1) 1-ին մասը շարադրել նոր խմբագրությամբ.

«1. Դիմումներ ընդունելու ժամկետի ավարտից հետո` մեկ աշխատանքային օրվա ընթացքում Բարձրագույն դատական խորհուրդը՝ բարեվարքության վերաբերյալ լրացված հարցաթերթիկը ներկայացնում է Կոռուպցիայի կանխարգելման հանձնաժողով՝ քսանօրյա ժամկետում խորհրդատվական եզրակացություն ստանալու նպատակով: Բարեվարքության վերաբերյալ խորհրդատվական եզրակացությունը ստանալուց  հետո  հնգօրյա ժամկետում, Բարձրագույն դատական խորհուրդն իր նիստում ուսումնասիրում է թեկնածուի անձնական գործը, իսկ դատավոր չհանդիսացող թեկնածուի դեպքում՝ նրա ներկայացրած և դրանց ստուգման արդյունքով ձեռք բերված փաստաթղթերը, ինչպես նաև  բարեվարքության վերաբերյալ խորհրդատվական եզրակացությունը, անհրաժեշտության դեպքում հրավիրում նրան զրույցի։».

2) 2-րդ մասում «որակները,» բառից հետո լրացնել «թեկնածուի վերաբերյալ Կոռուպցիայի կանխարգելման հանձնաժողովի տրամադրած՝ բարեվարքության վերաբերյալ խորհրդատվական եզրակացությունը,» բառերը.

1. 5-րդ մասում «մասնագիտացման բաժնի» բառերից հետո լրացնել «, իսկ հակակոռուպցիոն մասնագիտացման դեպքում՝ յուրաքանչյուր ենթաբաժնի» բառերը.
2. «դատավորների թեկնածուների ցուցակ,» բառերից հետո լրացնել «իսկ հակակոռուպցիոն մասնագիտացման դեպքում՝ ըստ ենթաբաժինների ցուցակ,» բառերը:

**Հոդված 19.** Օրենքի 132-րդ հոդվածում՝

1) 1-ին մասում «քանակը» բառից հետո լրացնել «, ինչպես նաև  բարեվարքության վերաբերյալ հարցաթերթիկի հղումը, » բառերը.

2) լրացնել նոր՝ 4.1.-րդ մաս.

«4․1. Սույն հոդվածի 2-րդ մասի 1-ին կետում նշված անձը դիմումին կցում է բարեվարքության վերաբերյալ լրացված հարցաթերթիկը:»:

**Հոդված 20.** Օրենքի 133-րդ հոդվածում՝

1) 1-ին մասը շարադրել նոր խմբագրությամբ.

«1.Դիմումներ ընդունելու ժամկետի ավարտից հետո` մեկ աշխատանքային օրվա ընթացքում, Բարձրագույն դատական խորհուրդը՝ բարեվարքության վերաբերյալ լրացված հարցաթերթիկը ներկայացնում է Կոռուպցիայի կանխարգելման հանձնաժողով՝ քսանօրյա ժամկետում խորհրդատվական եզրակացություն ստանալու նպատակով: Բարեվարքության վերաբերյալ խորհրդատվական եզրակացությունը ստանալուց  հետո՝  հնգօրյա ժամկետում, Բարձրագույն դատական խորհուրդն իր նիստում ուսումնասիրում է թեկնածուի անձնական գործը, իսկ դատավոր չհանդիսացող թեկնածուի դեպքում՝ նրա ներկայացրած և դրանց ստուգման արդյունքով ձեռք բերված փաստաթղթերը, ինչպես նաև  բարեվարքության վերաբերյալ խորհրդատվական եզրակացությունը, անհրաժեշտության դեպքում հրավիրում նրանց զրույցի».

2) 2-րդ մասում «որակները,» բառից հետո լրացնել «թեկնածուի վերաբերյալ Կոռուպցիայի կանխարգելման հանձնաժողովի տրամադրած՝ բարեվարքության վերաբերյալ խորհրդատվական եզրակացությունը,» բառերը:

**Հոդված 21. Եզրափակիչ մաս և անցումային դրույթներ**

1. Սույն օրենքն ուժի մեջ է մտնում պաշտոնական հրապարակմանը հաջորդող տասներորդ օրը:

2. Հակակոռուպցիոն դատարանը սկսում է գործել կոռուպցիոն հանցագործությունների քննության գործերով մասնագիտացմամբ 10 և ապօրինի ծագում ունեցող գույքի բռնագանձման և փոխկապակցված գործերով մասնագիտացմամբ 3 դատավորների նշանակման պահից:

3. Վերաքննիչ հակակոռուպցիոն դատարանը սկսում է գործել յուրաքանչյուր մասնագիտացմամբ երեքական դատավորների նշանակման պահից:

4. Բարձրագույն դատական խորհուրդը սույն օրենքն ուժի մեջ մտնելուց հետո՝ տասնօրյա ժամկետում, սահմանում է վերաքննիչ հակակոռուպցիոն դատարանի դատավորի թեկնածուների հավակնորդների ցուցակում ընդգրկվելու հայտի ձև։

5. Բարձրագույն դատական խորհուրդը սույն օրենքն ուժի մեջ մտնելուց հետո՝ մեկամսյա ժամկետում սահմանում է Հակակոռուպցիոն դատարանի նստավայրերի սպասարկման տարածքը և հաստատում է դատավորների` ըստ նստավայրերի և մասնագիտացման բաշխումն ու թվակազմը:

6. Սույն օրենքն ուժի մեջ մտնելուց հետո՝ երկշաբաթյա ժամկետում Բարձրագույն դատական խորհուրդը սույն օրենսգրքի 95-րդ հոդվածի 5-րդ մասով սահմանված կարգով հայտարարություն է հրապարակում Հակակոռուպցիոն դատարանի դատավորների թեկնածուների ցուցակի հակակոռուպցիոն մասնագիտացման բաժնի և վերաքննիչ հակակոռուպցիոն դատարանի առաջխաղացման ենթակա դատավորների թեկնածուների ցուցակների արտահերթ համալրման անհրաժեշտության մասին։

7. Սույն օրենքն ուժի մեջ մտնելուց հետո՝ քառասունօրյա ժամկետում, Բարձրագույն դատական խորհուրդը սահմանում և հրապարակում է հակակոռուպցիոն դատարանի և վերաքննիչ հակակոռուպցիոն դատարանների դատավորների հավակնորդների որակավորման գրավոր քննության ձևը, քննական հարցերի կառուցվածքի և բովանդակության նվազագույն պահանջները, գրավոր քննության կազմակերպման և անցկացման կարգը, այդ թվում՝ քննական նյութերի բաշխման, քննության ընթացքի, իրավական կամ այլ փաստաթղթերից կամ տեխնիկական միջոցներից օգտվելու, քննական աշխատանքները գնահատելու կարգը, գրավոր քննության արդյունքներով նվազագույն անցողիկ միավորը (որը չի կարող պակաս լինել ընդհանուր միավորների 60 տոկոսից): Որակավորման գրավոր քննության կազմակերպումն իրականացվում է Օրենքի 100-րդ հոդվածով սահմանված կարգով:

8. Հակակոռուպցիոն դատարանի դատավորների առաջին կազմի ընտրությունը և նշանակումն իրականացվում է օրենքով սահմանված կարգով՝ հաշվի առնելով սույն օրենքով նախատեսված առանձնահատկությունները: Օրենքի 115.1-րդ հոդվածով սահմանված անձինք դիմում ներկայացնելու դեպքում դատավորների թեկնածուների հավակնորդների ցուցակում ընդգրկվում են բարեվարքության ստուգում և օրենքով սահմանված կարգով հարցազրույց անցնելուց հետո:

9. Վերաքննիչ հակակոռուպցիոն դատարանի առաջին կազմի դատավորների ընտրությունը և նշանակումը կատարվում է հակակոռուպցիոն դատարանի դատավորների ընտրության և նշանակման Օրենքով սահմանված կարգով՝ հաշվի առնելով սույն օրենքով նախատեսված առանձնահատկությունները։

10. Վերաքննիչ հակակոռուպցիոն դատարանի դատավորների թեկնածուների հավակնորդների ցուցակում կարող է ընդգրկվել դատավորի թեկնածուի հավակնորդին Օրենքով նախատեսված պահանջներին համապատասխանողայն անձը, ով ունի իրավաբանի մասնագիտական որակավորում պահանջող աշխատանքի առնվազն յոթ տարվա փորձառություն, ինչպես նաև Օրենքի 115.1-րդ հոդվածով սահմանված անձինք։

11. Օրենքի 115.1-րդ հոդվածով սահմանված անձինք դիմում ներկայացնելու դեպքում վերաքննիչ հակակոռուպցիոն դատարանի առաջխաղացման ենթակա դատավորների թեկնածուների հավակնորդների ցուցակում ընդգրկվում են բարեվարքության ստուգում և օրենքով սահմանված կարգով հարցազրույց անցնելուց հետո:

12. Սույն օրենքն ուժի մեջ մտնելուց հետո՝ երկամսյա ժամկետում, Բարձրագույն դատական խորհուրդը սահմանում է հակակոռուպցիոն դատարանի դատավորների և վերաքննիչ հակակոռուպցիոն դատարանի առաջխաղացման ենթակա դատավորների թեկնածուների ցուցակի համալրման նպատակով անցկացվող որակավորման ստուգման գործընթացին փորձագետների ներգրավման կարգը: Հակակոռուպցիոն դատարանի և վերաքննիչ հակակոռուպցիոն դատարանի առաջխաղացման ենթակա դատավորների թեկնածուների հավակնորդների ցուցակի համալրման նպատակով հարցազրույց անցկացնելու օրվան նախորդող հինգ օրվա ընթացքում, բայց ոչ ուշ քան հարցազրույցից երեք օր առաջ Բարձրագույն դատական խորհուրդը կազմակերպում է հավակնորդների նախնական հարցազրույցը Բարձրագույն դատական խորհրդի սահմանած կարգով ներգրավված փորձագետների հետ:

13. Որպես փորձագետ կարող են ներգրավվել հակակոռուպցիոն ոլորտում առնվազն 3 տարվա մասնագիտական աշխատանքային փորձառություն ունեցող երեք անձ:

14. Բարձրագույն դատական խորհուրդը նախնական հարցազրույցից երեք օր առաջ փորձագետներին է տրամադրում հավակնորդների անձնական գործը, որում պետք է ներառվեն որակավորման ստուգմանը մասնակցելու հայտին կից հավակնորդի ներկայացրած փաստաթղթերը, գրավոր քննության արդյունքով ստացած միավորները, Կոռուպցիայի կանխարգելման հանձնաժողովի կողմից ներկայացված բարեվարքության վերաբերյալ խորհրդատվական եզրակացությունը և Օրենսգրքի 107-րդ հոդվածով սահմանված կարգով ստացված տեղեկությունները:

15.Նախնական հարցազրույցի նպատակը փորձագետների կողմից հավակնորդի դատավոր դառնալու շարժառիթի ու ակնկալիքի, անձնական հատկանիշների (մասնավորապես՝ ինքնատիրապետում, բարեվարքություն, հաղորդակցման հմտություններ պաշտոնեական և արտապաշտոնեական հարաբերություններում, արդարամտություն, վերլուծական կարողություններ և դատավորի աշխատանքի համար անհրաժեշտ ոչ մասնագիտական այլ հատկանիշներ), դատավորի վարքագծի կանոններին, շահերի բախմանը վերաբերող իրավիճակում ձեռնարկվելիք գործողությունների, Կոռուպցիայի կանխարգելման հանձնաժողովի կողմից ներկայացված բարեվարքության վերաբերյալ խորհրդատվական եզրակացության տվյալների առնչությամբ հարցեր տալու միջոցով հավակնորդի վերաբերյալ Բարձրագույն դատական խորհրդին կարծիքի տրամադրումն է:

16. Փորձագետները նախնական հարցազրույցի արդյունքում կազմում և հարցազրույցից առնվազն մեկ օր առաջ բարձրագույն դատական խորհուրդ են ներկայացնում հավակնորդի վերաբերյալ գրավոր խորհրդատվական կարծիք:

17. Փորձագետները պարտավորվում են չօգտագործել, չհրապարակել կամ այլ կերպ մատչելի չդարձնել հավակնորդների վերաբերյալ իրենց հայտնի դարձած ոչ հրապարակային տեղեկությունները:

18.Դատավորների թեկնածուների հավակնորդների ցուցակը կազմելու համար քվեարկությունն իրականացնելիս Բարձրագույն դատական խորհրդի անդամները հաշվի են առնում նաև փորձագետների ներկայացրած գրավոր խորհրդատվական կարծիքը:

19.Սույն օրենքն ուժի մեջ մտնելուց հետո՝ երեք տարվա ընթացքում, հակակոռուպցիոն դատարանի և վերաքննիչ հակակոռուպցիոն դատարանի դատավորի թափուր պաշտոնների համալրումն իրականացվում է Օրենքով սահմանված կարգով՝ հաշվի առնելով սույն օրենքով նախատեսված առանձնահատկությունները։

20. Սույն օրենքն ուժի մեջ մտնելուց հետո Հայաստանի Հանրապետության առաջին ատյանի ընդհանուր իրավասության և վերաքննիչ դատարանների վարույթում գտնվող հակակոռուպցիոն և վերաքննիչ հակակոռուպցիոն դատարաններին ենթակա գործերը չեն փոխանցվում հակակոռուպցիոն և վերաքննիչ հակակոռուպցիոն դատարաններին` բացառությամբ այն դեպքերի, երբ գործը գտնվել է հակակոռուպցիոն դատարանի դատավորի պաշտոնում նշանակված առաջին ատյանի ընդհանուր իրավասության դատարանի դատավորի վարույթում։ Նշանակված ընդհանուր իրավասության դատարանի դատավորը շարունակում է քննել փոխանցված գործերը։ Տվյալ դեպքում գործերի բաշխման ժամանակ Օրենքի 71-րդ հոդվածի 2-րդ մասի 3-րդ կետը կիրառելի չէ։

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՍԱՀՄԱՆԱԴՐԱԿԱՆ ՕՐԵՆՔԸ**

**«ԱԶԳԱՅԻՆ ԺՈՂՈՎԻ ԿԱՆՈՆԱԿԱՐԳ» ՍԱՀՄԱՆԱԴՐԱԿԱՆ ՕՐԵՆՔՈՒՄ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Ազգային ժողովի կանոնակարգ» 2016 թվականի դեկտեմբերի 16-ին թիվ ՀՕ-9-Ն սահմանադրական օրենքի (այսուհետ` Օրենք) 145-րդ հոդվածում՝

1) 4.1-րդ մասի 3-րդ նախադասությունում «փաստաթղթերը» բառից հետո լրացնել «, իսկ Գլխավոր դատախազի թեկնածուի դեպքում՝ նաև թեկնածուի կողմից լրացված բարեվարքության վերաբերյալ հարցաթերթիկը» բառերը.

2) 4.1-րդ մասում լրացնել հետևյալ բովանդակությամբ նախադասություն.

«Սահմանադրության և օրենքի պահանջները բավարարելու դեպքում Ազգային ժողովի իրավասու մշտական հանձնաժողովի նախագահը մեկ աշխատանքային օրվա ընթացքում Գլխավոր դատախազի թեկնածուի բարեվարքության վերաբերյալ լրացված հարցաթերթիկը ներկայացնում է Կոռուպցիայի կանխարգելման հանձնաժողով՝ երկշաբաթյա ժամկետում խորհրդատվական եզրակացություն ստանալու նպատակով:»:

3) 5-րդ մասում՝ «երկշաբաթյա ժամկետում» բառերից հետո լրացնել « իսկ Գլխավոր դատախազի թեկնածուի դեպքում՝ այն ժամկետում, որ ապահովվի թեկնածուի վերաբերյալ սույն հոդվածի 4.1-րդ մասով սահմանված՝ Կոռուպցիայի կանխարգելման հանձնաժողովի կողմից խորհրդատվական եզրակացության տրամադրումը,» բառերը, իսկ «քաղվածքը» բառից հետո՝ « իսկ Գլխավոր դատախազի թեկնածուի դեպքում՝ նաև Կոռուպցիայի կանխարգելման հանձնաժողովի կողմից տրամադրված խորհրդատվական եզրակացությունը» բառերը:

**Հոդված 2.**Սույն օրենքն ուժի մեջ է մտնում պաշտոնական հրապարակմանը հաջորդող տասներորդ օրը:

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔԸ**

**ՔՐԵԱԿԱՆ ԴԱՏԱՎԱՐՈՒԹՅԱՆ ՕՐԵՆՍԳՐՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** Հայաստանի Հանրապետության 1998 թվականի հուլիսի 1-ի քրեական դատավարության օրենսգրքի (այսուհետ՝ Օրենսգիրք) 6-րդ հոդվածում՝

1. 12-րդ կետը շարադրել նոր խմբագրությամբ.   
   *«Առաջին ատյանի դատարան*՝ դատարան, որն իրավասու է քննել քրեական գործերը քրեադատավարական օրենսդրությամբ նախատեսված այլ գործեր (նյութեր), ինչպես նաև վերահսկողություն իրականացնելու քրեական գործի մինչդատական վարույթի նկատմամբ.
2. լրացնել նոր՝ 12.1-րդ կետ.

«12.1) առաջին ատյանի ընդհանուր իրավասության դատարան՝ դատարան, որն իրավասու է քննել բոլոր քրեական գործերը (բացառությամբ հակակոռուպցիոն դատարանի ընդդատությանը վերապահված գործերի), քրեադատավարական օրենսդրությամբ նախատեսված այլ գործեր (նյութեր), ինչպես նաև վերահսկողություն իրականացնելու քրեական գործի մինչդատական վարույթի նկատմամբ.».

1. լրացնել նոր՝ 12.2-րդ կետ.

«12.2) *Հակակոռուպցիոն դատարան՝* դատարան, որն իրավասու է քննել Հայաստանի Հանրապետության քրեական օրենսգրքի 6-րդ հավելվածով նախատեսված հանցագործությունների վերաբերյալ գործերը.»

4) լրացնել նոր՝ 13.1-րդ կետ.

«*վերաքննիչ քրեական դատարան՝* դատարան, որին ընդդատյա են ընդհանուր իրավասության առաջին ատյանի դատարանների՝ օրինական ուժի մեջ չմտած, իսկ քրեադատավարական օրենսդրությամբ նախատեսված բացառիկ դեպքերում՝ օրինական ուժի մեջ մտած դատական ակտերին վերաբերող գործերը.»

5) լրացնել նոր՝ 13.2-րդ կետ.

«*վերաքննիչ հակակոռուպցիոն դատարան՝* դատարան, որին ընդդատյա են հակակոռուպցիոն դատարանի՝ օրինական ուժի մեջ չմտած, իսկ քրեադատավարական օրենսդրությամբ նախատեսված բացառիկ դեպքերում՝ օրինական ուժի մեջ մտած դատական ակտերին վերաբերող գործերը.»

6) լրացնել նոր՝ 49-րդ կետ.

«49) *կոռուպցիոն հանցագործություններ՝* Հայաստանի Հանրապետության քրեական օրենսգրքի 6-րդ հավելվածով նախատեսված հանցագործություններ:»

**Հոդված 2.** Օրենսգրքի 28-րդ հոդվածում լրացնել նոր՝ 3-րդ մաս.

«3. Եթե սույն հոդվածի 1-ին և 2-րդ մասերում նշված դեպքերում հանցագործություններից մեկը կոռուպցիոն է, ապա քրեական գործերը միացվում կամ անջատվում են միայն բացառիկ անհրաժեշտության դեպքում։»:

**Հոդված 3.** Օրենսգրքի38-րդ հոդվածը շարադրել նոր խմբագրությամբ.

«1.Հայաստանի Հանրապետությունում քրեական գործերով արդարադատություն իրականացնում են առաջին ատյանի դատարանը, վերաքննիչ դատարանը, ինչպես նաև Հայաստանի Հանրապետության վճռաբեկ դատարանը:»:

**Հոդված 4 .** Օրենսգրքի44-րդ հոդվածը շարադրել նոր խմբագրությամբ.

«1. Առաջին ատյանի ընդհանուր իրավասության դատարանը քննում է բոլոր քրեական գործերը, բացառությամբ հակակոռուպցիոն դատարանին ընդդատյա գործերի, քրեադատավարական օրենսդրությամբ նախատեսված այլ գործեր (նյութեր), ինչպես նաև վերահսկողություն Է իրականացնում քրեական գործի մինչդատական վարույթի նկատմամբ։

2. Հակակոռուպցիոն դատարանը քննում է կոռուպցիոն հանցագործությունների վերաբերյալ գործերը, բացառությամբ երբ սույն օրենսգրքի 309․1 հոդվածով նախատեսված կարգով առաջին ատյանի ընդհանուր իրավասության դատարանում դատական քննության ընթացքում առաջադրված մեղադրանքը լրացվում կամ փոփոխվում է, որի արդյունքում անձին առաջադրվում է կոռուպցիոն հանցագործության կատարմանը մասնակցելու մեջ մեղադրանք, ինչպես նաև վերահսկողություն է իրականացնում այդ հանցագործությունների վերաբերյալ հարուցված քրեական գործերով մինչդատական վարույթի նկատմամբ:»:

**Հոդված 5.** Օրենսգրքի45-րդ հոդվածը շարադրել նոր խմբագրությամբ.

«1. Վերաքննիչ քրեական դատարանին ընդդատյա են առաջին ատյանի ընդհանուր իրավասության դատարանի՝ օրինական ուժի մեջ չմտած, իսկ քրեադատավարական օրենսդրությամբ նախատեսված բացառիկ դեպքերում՝ օրինական ուժի մեջ մտած դատական ակտերին վերաբերող գործերը:

2. Վերաքննիչ հակակոռուպցիոն դատարանին ընդդատյա են հակակոռուպցիոն դատարանի՝ օրինական ուժի մեջ չմտած, իսկ քրեադատավարական օրենսդրությամբ նախատեսված բացառիկ դեպքերում՝ օրինական ուժի մեջ մտած դատական ակտերին վերաբերող գործերը»:

**Հոդված 6.** Օրենսգրքի47-րդ հոդվածի 1-ին մասում «տարածքում» բառից հետո լրացնել «, բացառությամբ սույն օրենսգրքի 44-րդ հոդվածի 2-րդ մասով նախատեսված դեպքերի» բառերը:

**Հոդված 7.** Օրենսգրքի48-րդ հոդվածում՝

1) 2-րդ մասը «վարույթը» բառից հետո լրացնել «, բացառությամբ սույն հոդվածի 3-րդ մասով նախատեսված դեպքի:» բառերը.

2) լրացնել նոր՝ 3-րդ մաս.

«3.Եթե սույն հոդվածի 2-րդ մասում նշված հանցագործություններից մեկը կոռուպցիոն հանցագործություն է, գործը քննում է հակակոռուպցիոն դատարանը:»:

**Հոդված 8.** Օրենսգրքի49-րդ հոդվածի 2-րդ մասում լրացնել նոր նախադասություն.

«Բոլոր դեպքերում կոռուպցիոն հանցագործությունների վերաբերյալ գործերը փոխանցվում են հակակոռուպցիոն դատարանին:»:

**Հոդված 9.** Օրենսգրքի50-րդ հոդվածում լրացնել նոր՝ 3-րդ մաս.   
«3. Հակակոռուպցիոն դատարանի ընդդատությունը չի կարող փոխվել սույն հոդվածով նախատեսված կանոններով։»:

**Հոդված 10. Եզրափակիչ և անցումային դրույթներ**

1. Սույն օրենքն ուժի մեջ է մտնում հակակոռուպցիոն դատարանի և հակակոռուպցիոն վերաքննիչ դատարանի կոռուպցիոն հանցագործությունների վերաբերյալ գործեր քննող երեքական դատավորների նշանակման պահից:

2. Սույն օրենքն ուժի մեջ մտնելուց հետո Հայաստանի Հանրապետության առաջին ատյանի ընդհանուր իրավասության և վերաքննիչ  դատարանների  վարույթում գտնվող հակակոռուպցիոն և վերաքննիչ հակակոռուպցիոն դատարաններին ընդդատյա գործերը չեն փոխանցվում հակակոռուպցիոն և վերաքննիչ հակակոռուպցիոն դատարաններին` բացառությամբ այն դեպքերի, երբ գործը գտնվել է հակակոռուպցիոն դատարանի դատավորի պաշտոնում նշանակված առաջին ատյանի ընդհանուր իրավասության դատարանի կամ վերաքննիչ դատարանի դատավորի վարույթում։ Հակակոռուպցիոն դատարանի դատավորի պաշտոնում նշանակված առաջին ատյանի ընդհանուր իրավասության դատարանի կամ վերաքննիչ դատարանի դատավորի վարույթում գտնվող, հակակոռուպցիոն և վերաքննիչ հակակոռուպցիոն դատարաններին ընդդատյա գործի քննությունը չի վերսկսվում:

3. Սույն օրենքն ուժի մեջ մտնելուց հետո կոռուպցիոն հանցագործությունների վերաբերյալ գործերով կայացված գործն դատական ակտերը ենթակա են բողոքարկման վերաքննիչ հակակոռուպցիոն դատարան:

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ԱՊՕՐԻՆԻ ԾԱԳՈՒՄ ՈՒՆԵՑՈՂ ԳՈՒՅՔԻ ԲՌՆԱԳԱՆՁՄԱՆ ՄԱՍԻՆ» ՕՐԵՆՔՈՒՄ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Ապօրինի ծագում ունեցող գույքի բռնագանձման մասին» Հայաստանի Հանրապետության 2020 թվականի ապրիլի 16-ի ՀՕ-240-Ն օրենքի (այսուհետ՝ Օրենք) 3-րդ հոդվածի 1-ին մասի 17-րդ կետում «Երևան քաղաքի առաջին ատյանի ընդհանուր իրավասության դատարան» բառերը փոխարինել «հակակոռուպցիոն դատարան» բառերով:

**Հոդված 2.** Օրենքի 12-րդ հոդվածում՝

1) 7-րդ մասում «Հայաստանի Հանրապետության» բառերից հետո «վերաքննիչ քաղաքացիական դատարան» բառերը փոխարինել «վերաքննիչ հակակոռուպցիոն դատարան» բառերով:

2) 7-րդ և 8-րդ մասերից հանել «քաղաքացիական» բառերը:

**Հոդված 3.** Սույն օրենքն ուժի մեջ է մտնում հակակոռուպցիոն դատարանի և հակակոռուպցիոն վերաքննիչ դատարանի ապօրինի ծագում ունեցող գույքի բռնագանձման և փոխկապակցված գործերի քննող երեքական դատավորների նշանակման պահից:

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՔԱՂԱՔԱՑԻԱԿԱՆ ԴԱՏԱՎԱՐՈՒԹՅԱՆ ՕՐԵՆՍԳՐՔՈՒՄ ՓՈՓՈԽՈՒԹՅՈՒՆ ԵՎ ԼՐԱՑՈՒՄ ԿԱՏԱՐԵԼՈՒ ՄԱՍԻՆ**

**Հոդված 1.**  Հայաստանի Հանրապետության 2018 թվականի փետրվարի 9-ի ՀՀ քաղաքացիական դատավարության օրենսգրքի (այսուհետ՝ Օրենսգիրք) 18-րդ հոդվածի 1-ին մասում՝

1. «Սնանկության մասին» բառերից հետո լրացնել «և «Ապօրինի ծագում ունեցող գույքի բռնագանձման մասին» բառերը.
2. «օրենքով» բառը փոխարինել «օրենքներով» բառով:

**Հոդված 2. Եզրափակիչ և անցումային դրույթներ**

1. Սույն օրենքն ուժի մեջ է մտնում հակակոռուպցիոն դատարանի  և հակակոռուպցիոն վերաքննիչ դատարանի ապօրինի ծագում ունեցող գույքի բռնագանձման և փոխկապակցված գործերի քննող երեքական դատավորների նշանակման պահից:   
 2. Սույն օրենքն ուժի մեջ մտնելուց հետո Հայաստանի Հանրապետության առաջին ատյանի ընդհանուր իրավասության և վերաքննիչ  դատարանների  վարույթում գտնվող հակակոռուպցիոն և վերաքննիչ հակակոռուպցիոն դատարաններին ենթակա գործերը չեն փոխանցվում հակակոռուպցիոն և վերաքննիչ հակակոռուպցիոն դատարաններին` բացառությամբ այն դեպքերի, երբ գործը գտնվել է հակակոռուպցիոն դատարանի դատավորի պաշտոնում նշանակված առաջին ատյանի ընդհանուր իրավասության դատարանի կամ վերաքննիչ դատարանի դատավորի վարույթում։ Հակակոռուպցիոն դատարանի դատավորի պաշտոնում նշանակված առաջին ատյանի ընդհանուր իրավասության դատարանի կամ վերաքննիչ դատարանի դատավորի վարույթում գտնվող, հակակոռուպցիոն և վերաքննիչ հակակոռուպցիոն դատարաններին ընդդատյա գործի քննությունը չի վերսկսվում:

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔԸ**

**«ԱՐԴԱՐԱԴԱՏՈՒԹՅԱՆ ԱԿԱԴԵՄԻԱՅԻ ՄԱՍԻՆ»**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ**

**Հոդված 1.** «Արդարադատության ակադեմիայի մասին» Հայաստանի Հանրապետության 2013 թվականի մայիսի 2-ի ՀՕ-50-Ն օրենքի (այսուհետ՝ Օրենք) 14-րդ հոդվածի 1-ին մասի 1-ին կետում «հավակնորդների» բառից հետո լրացնել «, այդ թվում՝ հակակոռուպցիոն դատարանի դատավորների թեկնածուների հավակնորդների» բառերը:

**Հոդված 2.** Օրենքի 15-րդ հոդվածի 1-ին մասում՝

1) «տարածվում» բառը փոխարինել «կիրառվում» բառով

2) «դեպքերի վրա» բառից հետո լրացնել «, ինչպես նաև հակակոռուպցիոն դատարանի դատավորների թեկնածուների հավակնորդների նկատմամբ» բառերը:

**Հոդված 3.** Օրենքի 19-րդ հոդվածում՝

1) 2-րդ մասի 1-ին կետում «դատավորների թեկնածուների հավակնորդների,» բառերից հետո լրացնել «այդ թվում՝ հակակոռուպցիոն դատարանի դատավորների թեկնածուների հավակնորդների,» բառերը

2) լրացնել նոր՝ 5.2.-րդ մաս.

«5.2. «Հայաստանի Հանրապետության դատական օրենսգիրք» սահմանադրական օրենքով սահմանված կարգով հակակոռուպցիոն դատարանի դատավորների թեկնածուների հավակնորդների որակավորման ստուգում անցկացնելու վերաբերյալ հայտարարությունը հրապարակելուց հետո երկշաբաթյա ժամկետում Բարձրագույն դատական խորհուրդը և արդարադատության նախարարը Ռեկտորին են ներկայացնում առարկայական կուրսերի կամ թեմաների վերաբերյալ իրենց առաջարկությունները՝ հակակոռուպցիոն դատարանի դատավորների թեկնածուների հավակնորդների ցուցակում ընդգրկված անձանց մասնագիտական պատրաստման ծրագրերում ներառելու համար: «Հայաստանի Հանրապետության դատական օրենսգիրք» սահմանադրական օրենքով սահմանված կարգով հակակոռուպցիոն դատարանի դատավորների թեկնածուների հավակնորդների ցուցակում ընդգրկված անձանց մասնագիտական պատրաստումն սկսելուց ոչ ուշ, քան մեկ շաբաթ առաջ Ռեկտորը կազմում և Խորհրդի հաստատմանն է ներկայացնում համապատասխան անձանց մասնագիտական պատրաստման ուսուցման ծրագիրը:»:

2) լրացնել նոր՝ 5.3.-րդ մաս.

«5.3. «Հայաստանի Հանրապետության դատական օրենսգիրք» սահմանադրական օրենքի 115.1-րդ հոդվածի 1-ին մասով նախատեսված անձանց մասնագիտական պատրաստումը սկսելուց ոչ ուշ, քան մեկ շաբաթ առաջ Ռեկտորը կազմում և Խորհրդի հաստատմանն է ներկայացնում դատավորների թեկնածուների հավակնորդների մասնագիտական պատրաստման ուսուցման ծրագիրը:»:

**Հոդված 4.** Օրենքի 22-րդ հոդվածի 4-րդ մասում «զարգացման մասով ուսուցման» բառերից հետո լրացնել «,ինչպես նաև «Հայաստանի Հանրապետության դատական օրենսգիրք» Հայաստանի Հանրապետության սահմանադրական օրենքի 115.1-րդ հոդվածի 2-րդ մասով նախատեսված ուսուցման, հակակոռուպցիոն դատարանի դատավորների թեկնածուների հավակնորդների ուսումնառության» բառերը:

**Հոդված 5.** Օրենքի 23-րդ հոդվածի 1-ին մասում՝

1) «1-ին մասով,» բառերից հետո լրացնել «115.1-րդ հոդվածի 1-ին մասով» բառերը.

2) «3-րդ կետով,» բառերից հետո լրացնել « հակակոռուպցիոն դատարանի դատավորների թեկնածուների հավակնորդների» բառերը:

**Հոդված 6. Եզրափակիչ և անցումային դրույթներ**

1. Սույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրը:

2. Սույն օրենքն ուժի մեջ մտնելուց հետո՝ երկշաբաթյա ժամկետում, Բարձրագույն դատական խորհուրդը և արդարադատության նախարարը Արդարադատության ակադեմիայի (այսուհետ` Ակադեմիա) ռեկտորին (այսուհետ` Ռեկտոր) են ներկայացնում առարկայական կուրսերի կամ թեմաների վերաբերյալ իրենց առաջարկությունները՝ «Հայաստանի Հանրապետության դատական օրենսգիրք» Հայաստանի Հանրապետության սահմանադրական օրենքով սահմանված կարգով ձևավորված դատավորների թեկնածուների հավակնորդների ցուցակի հակակոռուպցիոն մասնագիտացման բաժնում ընդգրկված անձանց և վերաքննիչ հակակոռուպցիոն դատարանի առաջխաղացման ենթակա դատավորների թեկնածուների ցուցակում ընդգրկված անձանց առաջին խմբի մասնագիտական պատրաստման ուսուցման ծրագրերում ներառելու համար: Ներկայացված առաջարկությունների և Ակադեմիայի կառավարման խորհրդի հաստատած կրթական չափորոշիչների հիման վրա Ռեկտորը երկշաբաթյա ժամկետում կազմում և Ակադեմիայի կառավարման խորհրդի հաստատմանն է ներկայացնում «Հայաստանի Հանրապետության դատական օրենսգիրք» Հայաստանի Հանրապետության սահմանադրական օրենքով սահմանված կարգով ձևավորված դատավորներիի թեկնածուների հավակնորդների ցուցակի հակակոռուպցիոն մասնագիտացման բաժնում և վերաքննիչ հակակոռուպցիոն դատարանի առաջխաղացման ենթակա դատավորների թեկնածուների ցուցակում ընդգրկված անձանց մասնագիտական պատրաստման ուսուցման ծրագրերը:

3. Ռեկտորի առաջարկը ստանալուց հետո՝ մեկշաբաթյա ժամկետում, Ակադեմիայի կառավարման խորհուրդը հաստատում է դատավորներիի թեկնածուների հավակնորդների ցուցակի հակակոռուպցիոն մասնագիտացման բաժնում ընդգրկված անձանց և վերաքննիչ հակակոռուպցիոն դատարանի առաջխաղացման ենթակա դատավորների թեկնածուների ցուցակում ընդգրկված անձանց առաջին խմբի մասնագիտական պատրաստման ուսուցման ծրագրերը։

4. Դատավորներիի թեկնածուների հավակնորդների ցուցակի հակակոռուպցիոն մասնագիտացման բաժնում ընդգրկված անձանց և վերաքննիչ հակակոռուպցիոն դատարանի առաջխաղացման ենթակա դատավորների թեկնածուների ցուցակում ընդգրկված անձանց առաջին խմբի մասնագիտական պատրաստման ուսուցման ծրագրերը հաստատվելուց հետո՝ ոչ ուշ, քան քսանօրյա ժամկետում, Արդարադատության ակադեմիայում մեկնարկում է ցուցակում ընդգրկված անձանց ուսուցումը:

5. Հակակոռուպցիոն դատարանի դատավորների թեկնածուների հավակնորդների և վերաքննիչ հակակոռուպցիոն դատարանի առաջխաղացման ենթակա դատավորների թեկնածուների ցուցակներում ընդգրկված՝ «Հայաստանի Հանրապետության դատական օրենսգիրք» սահմանադրական օրենքի 115.1.-րդ հոդվածի 1-ին մասի 2-3-րդ կետերում նշված անձինք փորձաշրջան չեն անցնում:

6. Օրենքում «դատավորների թեկնածությունների (թեկնածուների) հավակնորդների» սահմանումը ներառում է «Հայաստանի Հանրապետության դատական օրենսգիրք» Հայաստանի Հանրապետության սահմանադրական օրենքով նախատեսված մրցույթով ձևավորված հակակոռուպցիոն դատարանների դատավորների թեկնածների հավակնորդների ցուցակում ընդգրկված անձանց, բացառությամբ այդ անձանց մասով նախատեսված հատուկ կարգավորումների։

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ՊԵՏԱԿԱՆ ՊԱՇՏՈՆՆԵՐ ԵՎ ՊԵՏԱԿԱՆ ԾԱՌԱՅՈՒԹՅԱՆ ՊԱՇՏՈՆՆԵՐ ԶԲԱՂԵՑՆՈՂ ԱՆՁԱՆՑ ՎԱՐՁԱՏՐՈՒԹՅԱՆ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Պետական պաշտոններ և պետական ծառայության պաշտոններ զբաղեցնող անձանց վարձատրության մասին» Հայաստանի Հանրապետության 2013 թվականի դեկտեմբերի 12-ի ՀՕ-157-Ն օրենքում (այսուհետ՝ Օրենք) լրացնել հետևյալ բովանդակությամբ՝ 12.2-րդ հոդված.

«Հոդված 12.2. Հակակոռուպցիոն դատարանի դատավորի վարձատրությունը

1. Հակակոռուպցիոն դատարանի դատավորի պաշտոնային դրույքաչափերի հաշվարկման գործակիցները սահմանվում են սույն օրենքի հավելված 1-ով։

**Հոդված 2.**Օրենքիհավելված 1-ում՝

1․

|  |  |
| --- | --- |
| Ազգային ժողովի նախագահ | 18.00 |

տողից հետո լրացնել հետևյալ բովանդակությամբ նոր տողեր`

|  |  |
| --- | --- |
| Հակակոռուպցիոն դատարանի նախագահ | 18.00 |
| Հակակոռուպցիոն դատարանի դատավոր | 17.00 |

2․

|  |  |
| --- | --- |
| Դատավորի (այդ թվում՝ Սահմանադրական դատարանի դատավորի) օգնական | 3.88 |

տողից առաջ լրացնել հետևյալ բովանդակությամբ նոր տող`

|  |  |
| --- | --- |
| Հակակոռուպցիոն դատարանի դատավորի օգնական | 6 |

**Հոդված 3.**Սույն օրենքն ուժի մեջ է մտնում պաշտոնական հրապարակմանը հաջորդող տասներորդ օրը:

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ԴԱՏԱԽԱԶՈՒԹՅԱՆ ՄԱՍԻՆ» ՕՐԵՆՔՈՒՄ**

**ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.**«Դատախազության մասին» Հայաստանի Հանրապետության 2017 թվականի նոյեմբերի 17-ի ՀՕ-198-Ն օրենքի (այսուհետ՝ Օրենք) 36-րդ հոդվածում`   
1) 5-րդ մասում «ժամը» բառից հետո լրացնել «, ինչպես նաև  բարեվարքության վերաբերյալ հարցաթերթիկի հղումը» բառերը

2) լրացնել՝ նոր 6.1.-րդ մաս.   
«6.1. Հայտերի ընդունումից հետո՝ մեկօրյա ժամկետում, Որակավորման հանձնաժողովի նախագահը թեկնածուների կողմից լրացրած բարեվարքության վերաբերյալ հարցաթերթիկը ներկայացնում է Կոռուպցիայի կանխարգելման հանձնաժողով՝ քսանօրյա ժամկետում խորհրդատվական եզրակացություն ստանալու նպատակով։ Որակավորման հանձնաժողովի նախագահը եզրակացությունն ստանալուց հետո՝ մրցույթից առնվազն երեք օր առաջ, այն տրամադրում է որակավորման հանձնաժողովի անդամներին։ Թեկնածուի վերաբերյալ որակավորման հանձնաժողովի դրական եզրակացության դեպքում Կոռուպցիայի կանխարգելման հանձնաժողովից ստացված խորհրդատվական եզրակացությունը տրամադրվում է նաև գլխավոր դատախազին։».

3) լրացնել նոր՝ 7.1.-րդ կետ.

«7.1. Որակավորման հանձնաժողովի կողմից թեկնածուների ընտրության ժամանակ սույն օրենքով սահմանված ստուգման ենթակա հանգամանքների հետ հանձնաժողովի անդամները հաշվի են առնում նաև թեկնածուի վերաբերյալ Կոռուպցիայի կանխարգելման հանձնաժողովի տրամադրած բարեվարքության վերաբերյալ խորհրդատվական եզրակացությունը։»:

**Հոդված 2.** Օրենքի 38-րդ հոդվածում՝   
 1) 3-րդ մասում լրացնել նոր՝ 8-րդ կետ.   
«8) «Կոռուպցիայի կանխարգելման հանձնաժողովի մասին» Հայաստանի Հանրապետության օրենքով նախատեսված բարեվարքության վերաբերյալ լրացված հարցաթերթիկ (այսուհետ՝ բարեվարքության վերաբերյալ հարցաթերթիկ):».   
 2) լրացնել՝ նոր 6.1.-րդ մաս.   
«6.1. Հայտերի ընդունումից հետո՝ մեկօրյա ժամկետում, Որակավորման հանձնաժողովի նախագահը թեկնածուների կողմից լրացրած բարեվարքության վերաբերյալ հարցաթերթիկը ներկայացնում է Կոռուպցիայի կանխարգելման հանձնաժողով՝ մեկամսյա ժամկետում խորհրդատվական եզրակացություն ստանալու նպատակով։ Որակավորման հանձնաժողովի նախագահը եզրակացությունն ստանալուց հետո՝ մրցույթից առնվազն երեք օր առաջ, այն տրամադրում է որակավորման հանձնաժողովի անդամներին։».

3) լրացնել նոր` 7.1.-րդ կետ.   
«7.1. Որակավորման հանձնաժողովի կողմից թեկնածուների ընտրության ժամանակ սույն օրենքով սահմանված ստուգման ենթակա հանգամանքների հետ հանձնաժողովի անդամները հաշվի են առնում նաև հայտատուի վերաբերյալ Կոռուպցիայի կանխարգելման հանձնաժողովի տրամադրած բարեվարքության վերաբերյալ խորհրդատվական եզրակացությունը։».   
 4) 8-րդ մասում «գլխավոր դատախազին:» բառերից հետո լրացնել նոր նախադասություն.  
 «Գլխավոր դատախազին են տրամադրվում նաև Կոռուպցիայի կանխարգելման հանձնաժողովից ստացված խորհրդատվական եզրակացությունները։»:

**Հոդված 3.** Օրենքի 39-րդ հոդվածի 2-րդ մասում՝   
1) 2-րդ կետում«գնահատագիր:» բառից հետո լրացնել նոր նախադասություններ.   
«Որակավորման հանձնաժողովը, գլխավոր դատախազի կամ գլխավոր դատախազի՝ ոլորտը համակարգող տեղակալի տված համապատասխան գնահատագիրը ստանալուց հետո՝ մեկշաբաթյա ժամկետում համապատասխան դատախազից պահանջում և ստանում է բարեվարքության վերաբերյալ լրացված հարցաթերթիկը: Որակավորման հանձնաժողովի նախագահը բարեվարքության վերաբերյալ հարցաթերթիկը ստանալուց հետո՝ մեկօրյա ժամկետում այն ներկայացնում է Կոռուպցիայի կանխարգելման հանձնաժողով՝ մեկամսյա ժամկետում խորհրդատվական եզրակացություն ստանալու նպատակով։ Որակավորման հանձնաժողովի նախագահը եզրակացությունն ստանալուց հետո՝  որակավորման հանձնաժողովի նիստից առնվազն երեք օր առաջ, այն տրամադրում է որակավորման հանձնաժողովի անդամներին:»:

2) լրացնել նոր՝ 2.1.-րդ կետ.   
«2.1) Սույն մասի 2-րդ կետով սահմանված ժամկետում բարեվարքության վերաբերյալ լրացված հարցաթերթիկը որակավորման հանձնաժողով չներկայացնելու դեպքում դատախազը չի ընդգրկվում դատախազների ծառայողական առաջխաղացման ցուցակ:»:

**Հոդված 4.** Օրենքի 50-րդ հոդվածում՝

1) լրացնել նոր 15.1.-րդ մաս.   
«15.1. Սույն հոդվածի 14-րդ մասի 2-րդ կետով նախատեսված որոշում կայացնելու դեպքում Որակավորման հանձնաժողովը սույն օրենքով սահմանված կարգով անձին դատախազների ծառայողական առաջխաղացման համապատասխան ցուցակում ներառելուց առաջ մեկշաբաթյա ժամկետում համապատասխան դատախազից պահանջում և ստանում է բարեվարքության վերաբերյալ լրացված հարցաթերթիկը: Որակավորման հանձնաժողովի նախագահը բարեվարքության վերաբերյալ հարցաթերթիկը ստանալուց հետո՝ մեկօրյա ժամկետում այն ներկայացնում է Կոռուպցիայի կանխարգելման հանձնաժողով՝ մեկամսյա ժամկետում խորհրդատվական եզրակացություն ստանալու նպատակով։ Որակավորման հանձնաժողովի նախագահը եզրակացությունն ստանալուց հետո՝  որակավորման հանձնաժողովի նիստից առնվազն երեք օր առաջ, այն տրամադրում է որակավորման հանձնաժողովի անդամներին::».   
2) 16-րդ մասում «արդյունքները» բառից հետո լրացնել «, իսկ սույն հոդվածի 14-րդ մասի 2-րդ կետով նախատեսված որոշում կայացնելու դեպքում նաև՝ դատախազի բարեվարքության վերաբերյալ Կոռուպցիայի կանխարգելման հանձնաժողովի տրամադրած խորհրդատվական եզրակացությունը » բառերը.   
3) 17-րդ մասում «հիման վրա» բառից հետո լրացնել «՝ հաշվի առնելով դատախազի բարեվարքության վերաբերյալ Կոռուպցիայի կանխարգելման հանձնաժողովի տրամադրած խորհրդատվական եզրակացությունը,» բառերը:

**Հոդված 5.**Սույն օրենքն ուժի մեջ է մտնում պաշտոնական հրապարակմանը հաջորդող տասներորդ օրը:

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔԸ**

**«ԿՈՌՈՒՊՑԻԱՅԻ ԿԱՆԽԱՐԳԵԼՄԱՆ ՀԱՆՁՆԱԺՈՂՈՎԻ ՄԱՍԻՆ»** **ՕՐԵՆՔՈՒՄ ԼՐԱՑՈՒՄ ԿԱՏԱՐԵԼՈՒ ՄԱՍԻՆ**

**Հոդված 1.** «Կոռուպցիայի կանխարգելման հանձնաժողովի մասին» 2017 թվականի հունիսի 9-ի ՀՕ-96-Ն օրենքի (այսուհետ՝ Օրենք) 26.1.-րդ հոդվածում լրացնել նոր՝ 5.1.-րդ կետ.

«5.1. Բարձրագույն դատական խորհրդի անդամների թեկնածուների, Սահմանադրական դատարանի դատավորների թեկնածուների, դատավորների թեկնածուների հավակնորդների բարեվարքության ուսումնասիրությունը ներառում է նաև՝

1. անձի կայացրած դատական ակտի վերաբերյալ մարդու իրավունքների պաշտպանության ոլորտում Հայաստանի Հանրապետության ստանձնած միջազգային պարտավորությունների խախտում արձանագրող՝ Հայաստանի Հանրապետության մասնակցությամբ միջազգային դատարանի կամ այլ միջազգային ատյանի կայացրած ակտի ուսումնասիրության.
2. փաստաբանական գործունեություն իրականացնող անձի դեպքում՝ նրա՝ որպես անհատ ձեռնարկատիրոջ, ինչպես նաեւ նրա հիմնադրած կամ ղեկավարվող իրավաբանական անձի գործունեության ֆինանսական թափանցիկության ուսումնասիրություն:»:

**Հոդված 2.**Սույն օրենքն ուժի մեջ է մտնում պաշտոնական հրապարակմանը հաջորդող տասներորդ օրը: